ગાંધીવાદનું અન્ય હકારાત્મક અને અનુકરણીય પાસું છે જન-કલ્યાણની ભાવના. દેશવાસીઓની દુર્દશા જોઈ પોતે એક ધોતી માત્ર અંગિકાર કરી, સામૂહિક લોકકલ્યાણ પ્રક્રિયાનો પ્રારંભ કર્યો. પ્રજાકલ્યાણ અર્થે તેઓએ પોતાના પરિવારની ચિંતા પણ કરી નથી. નીતિમતાના જીવનમંત્રને લઈને અન્યનું લોકહિત વિચારવાની વૃત્તિ આજના વિશ્વમાનવમાં અભિપ્રેત કરવી હોય, તો ગાંધીવાદ અતિ આવશ્યક અને અનિવાર્ય છે.